ย้อนปฐมบทคดีเบนซ์ เรซซิ่ง ถึงวันบีบหัวใจ แพท อุ้มลูกหาพ่อผ่านลูกกรง
จากกรณี แพท ณปภา ตันตระกูล ดาราสาว อุ้มลูกร้องไห้บีบหัวใจฉลองวันเกิดลูก หรือต้องพบกันพร้อมหน้าผ่านลูกกรง ตลอดจนตัดพ้ออยากอยู่พร้อมหน้าครอบครัวพ่อ แม่ ลูก แต่ทำดีที่สุดได้เท่านี้นั้น ที่มาของสภาวะเช่นนี้ ชวนให้รู้สึกสงสารเห็นใจนั้นมีที่มา,ก่อนจะมาถึงวันนี้ เรื่องราวของแพท เร่ิมจากคดีดัง ตำรวจ บช.ปส.จับ นายไซซะนะ แก้วพิมพา อายุ 42 ปี ชาวลาว ผู้ต้องหาค้ายาเสพติดรายใหญ่ที่สนามบินสุวรรณภูมิ เมื่อวันท่ี 19 ม.ค.2560 ก่อนขยายผลจับกุม นายณัฐพล หรือบอย นาคคำ ซึ่งให้การซัดทอดว่าได้นำทรัพย์สินที่ได้มาจากการกระทำความผิดไปไว้ที่ นายอัครกิตติ์ หรือ เบนซ์ เรซซิ่ง วรโรจน์เจริญเดช นักแข่งรถจักรยานยนต์ สามีของแพท,วันที่ 2 ก.พ.2560 ตำรวจ บช.ปส. พร้อมเจ้าหน้าที่ ป.ป.ส. และปปง.เปิดยุทธการ ชัยยะ สยบไพรี 60/2 เข้าปิดล้อมตรวจค้นเครือข่ายยาเสพติดนายไซซะนะ รวมทั้งหมด 40 จุด ทั้งกทม. และต่างจังหวัด พร้อมกับเข้าตรวจค้นอาคารธนดลแมนชั่น เลขที่ 4/5 ซอยอินทามระ 51 แขวงดินแดง เขตห้วยขวาง กทม. ซึ่งเป็นที่พักของเบนซ์ เรซซิ่ง แต่ไม่พบตัว และตรวจค้นร้านแอเรีย 51 ร้านแต่งรถบิ๊กไบค์ของเบนซ์ เรซซิ่ง ที่อยู่บริเวณชั้นล่างของอาคารพร้อมยึดรถหรูลัมโบร์กินี ทะเบียน กจ 51 กรุงเทพมหานคร มูลค่ากว่า 20 ล้านบาท รถจักรยานยนต์บิ๊กไบค์เคทีเอ็ม รุ่นซุปเปอร์ดุ๊ก รถจักรยานยนต์บิ๊กไบค์บีเอ็มดับเบิลยู ไม่ติดแผ่นป้ายทะเบียน อาวุธปืน 2 กระบอก ไปตรวจสอบ,วันที่ 3 ก.พ.2560 เบนซ์ เรซซิ่ง พร้อมด้วยนางสุพรเพ็ญ วรโรจน์เจริญเดช มารดา และทนายความเข้าให้ปากคำเพื่อชี้แจงที่มาของทรัพย์สินกับพล.ต.ต.พรชัย เจริญวงศ์ รอง ผบช.ปส. ซึ่งเบนซ์ เรซซิ่ง ให้การว่าไม่รู้จักกับนายไซซะนะ แต่ยอมรับรู้จักกับ นายณัฐพล หรือบอย นาคคำ เพราะชอบเรื่องการแต่งรถบิ๊กไบค์เหมือนกัน แต่ไม่รู้ว่าเบื้องหลังนายณัฐพลทำธุรกิจอะไร จนต่อมาได้ยืมเงินจากนายณัฐพลจำนวน 6 ล้านบาท มาซื้อรถลัมโบร์กินี ส่วนทะเบียนเป็นทะเบียนที่สับเปลี่ยนจากรถคันเก่า ขณะตำรวจยังสงสัยเรื่องเงินที่เบนซ์ เรซซิ่ง ยืมมาจากนายณัฐพลว่า ได้มีการยืมกันจริงหรือไม่ หรือมีการชดใช้กันอย่างไร รวมทั้งต้องตรวจสอบบัญชีธนาคารด้วย ,วันที่ 7 ก.พ.2560 นายไผ่ ลิกค์ หรือไผ่ วันพอยท์ นักธุรกิจชื่อดังลูกชายอดีตนักการเมือง พร้อมกับนายเจ๋ง วันพอยท์ เพื่อน เข้าให้ปากคำกับตำรวจ บช.ปส. เพื่อชี้แจงเรื่องที่เบนซ์ เรซซิ่ง และนายณัฐพลมาปรึกษาเรื่องซื้อรถลัมโบร์กินี โดยกล่าวว่าไม่รู้จักคนทั้งคู่เป็นการส่วนตัว เพื่อนที่มาด้วยกันเป็นคนติดต่อให้ตนจัดการหารถลัมโบร์กินีให้,วันที่ 8 ก.พ.2560 นายณัฐวัฒน์ ห่วงมณี หรือเอก บูโน่ เจ้าของเต็นท์รถ บูโน่ ออโต้ คลินิก ในย่านพระราม 3 เข้าให้ปากคำตำรวจ บช.ปส. เรื่องซื้อขายรถลัมโบร์กินี รุ่นกัลลาร์โด สีเทาดำ ทะเบียน กจ 51 กรุงเทพมหานคร ซึ่งอยู่ในการครอบครองของ เบนซ์ เรซซิ่ง โดยนายณัฐวัฒน์ยืนยันเป็นการซื้อขายรถมือสองถูกต้องตามกฎหมาย และรถคันนี้มีการซื้อขายไปนานหลายเดือนแล้ว แต่ไม่ขอเปิดเผยว่าซื้อขายกับใคร และไม่รู้จักนายณัฐพล หรือบอย นาคคำ กับเบนซ์ เรซซิ่ง,นายศิรินทร์ยา สิทธิชัย เลขาธิการสำนักงานป้องกันและปราบปรามยาเสพติด (ป.ป.ส.) ออกคำสั่งให้ตรวจสอบทรัพย์สินและให้ยึดทรัพย์สินชั่วคราวของนายณัฐพล หรือบอย นาคคำ และเบนซ์ เรซซิ่ง รวม 12 รายการ อาทิ รถยนต์ลัมโบร์กินี สีเทาดำ ทะเบียน จห 5 กรุงเทพมหานคร ที่สวมทะเบียน กจ 51 กรุงเทพมหานคร รถยนต์โตโยต้า ฟอร์จูนเนอร์ ทะเบียน 2 กฬ 4624 กรุงเทพมหานคร รถจักรยานยนต์บีเอ็มดับเบิลยู ทะเบียน 4 กร 249 กรุงเทพมหานคร และรถจักรยานยนต์เคทีเอ็ม ทะเบียน 4กษ 6071 กรุงเทพมหานคร,วันที่ 16 ก.พ.2560 เบนซ์ เรซซิ่งเข้าให้ปากคำกับพนักงานสอบสวน บช.ปส. เป็นครั้งที่ 2 โดยนำเอกสารหลักฐานการกู้เงิน และแหล่งที่มารายได้ มามอบให้พนักงานสอบสวน,วันที่ 25 ก.พ.2560 เข้าชี้แจงทรัพย์สินกับเจ้าหน้าที่ ป.ป.ส. เรื่องรายได้ ค่าใช้จ่ายและที่มาของทรัพย์สินที่ตำรวจยึดไว้ ,วันที่ 3 มี.ค.2560 พนักงานสอบสวน บช.ปส. ออกหมายเรียกเบนซ์ เรซซิ่งเข้ารับทราบข้อกล่าวหาร่วมกันกระทำความผิดฐานสมคบกันกระทำความผิดเกี่ยวกับยาเสพติด และฟอกเงิน,วันที่ 6 มี.ค.2560 เบนซ์ เรซซิ่ง เข้าพบ พล.ต.ท.สมหมาย กองวิสัยสุข ผบช.ปส. พล.ต.ต.ชาตรี ไพศาลศิลป์ และพล.ต.ต.พรชัย เจริญวงศ์ รอง ผบช.ปส. เพื่อรับทราบข้อกล่าวหาสมคบกันฟอกเงิน จากนั้น พนักงานสอบสวน บช.ปส. ควบคุมฝากขังต่อศาลอาญา โดยเบนซ์ เรซซิ่ง ยื่นหลักทรัพย์ 500,000 บาท ขอประกันตัว ซึ่งศาลอนุญาต แต่มีข้อแม้ว่าห้ามเดินทางออกนอกประเทศ,วันที่ 7 มี.ค.2560 พล.ต.ต.พรชัย กล่าวว่า จากการตรวจสอบบัญชีเงินฝากธนาคารของเบนซ์ เรซซิ่ง พบว่ามีการทำธุรกรรมทางการเงินหมุนเวียนไม่ต่ำกว่า 100 ล้านบาท ซึ่งเมื่อสอบถามแหล่งที่มา ไม่สามารถชี้แจงหรือบอกที่มาที่ไปของจำนวนเงินดังกล่าวได้,วันที่ 11 มี.ค.2560 พล.ต.ต.พรชัย กล่าวว่า วันที่ 8 มี.ค. พนักงานสอบสวน บช.ปส. ออกหมายเรียกให้ แพท เข้าให้ปากคำในวันที่ 15 มี.ค. โดยจะเน้นสอบเรื่องเงินในบัญชีและธุรกรรมทางการเงินระหว่างเบนซ์ เรซซิ่ง กับแพท แต่ทนายความติดต่อมาขอเลื่อนพบพนักงานสอบสวนไปเป็นวันที่ 17 มี.ค.2560 โดยให้เหตุผลว่า เอกสารที่จะนำมาชี้แจงยังไม่ครบถ้วน ต้องรอเอกสารเป็นทางการจากธนาคารและอีกหลายหน่วยมาประกอบกัน,วันที่ 17 มี.ค.2560 แพทพร้อมด้วยนายศรัญ ฤกษ์อัตการ ทนายความ นางสุพรเพ็ญ วรโรจน์เจริญเดช แม่เบนซ์ เรซซิ่ง และลูกน้อง พนักงานร้านเอเชีย 51 อีก 2 คน เข้าให้ปากคำพนักงานสอบสวน บช.ปส. ในฐานะพยาน โดยแพท กล่าวว่า เงินในบัญชีมีไม่ถึง 30 ล้าน แต่ชี้แจงที่มาที่ไปได้หมด แม้เป็นภรรยาก็ไม่ได้รู้ทุกเรื่องของสามี,วันที่ 31 มี.ค.2560 แพทและนางสุพรเพ็ญ เข้าให้ปากคำกับพนักงานสอบสวน บช.ปส.และนำเอกสารที่เกี่ยวกับการเงินมามอบให้พนักงานสอบสวนเพิ่มเติม,วันที่ 1 เม.ย.2560 พนักงานสอบสวน บช.ปส. อายัดเงินในบัญชีของแพท 1.5 ล้านบาท เพื่อตรวจสอบ หลังยอมรับว่าเป็นเงินของสามีโอนมาให้ 1.9 ล้านบาท และได้โอนคืนกลับไปให้สามี 400,000 บาท แต่ไม่รู้ที่มา,วันที่ 4 เม.ย.2560 แพทนำเงินสด 1.5 ล้านบาท ไปมอบให้กับเจ้าหน้าที่ ป.ป.ส. อายัดไว้ และเข้าชี้แจงที่มาของเงินกับเจ้าหน้าที่ ป.ป.ส. เมื่อวันที่ 20 เม.ย.2560,วันที่ 11 พ.ค.2560 พนักงานสอบสวน บช.ปส. ออกหมายเรียกครั้งที่ 2 ให้แพทมารับทราบข้อกล่าวหา ในข้อหาฟอกเงินและสมคบเพื่อการฟอกเงินตามพ.ร.บ.ฟอกเงิน ในวันที่ 15 พ.ค. โดยก่อนหน้านี้พนักงานสอบสวนออกหมายเรียกครั้งที่ 1 ให้น.ส.ณปภา มาพบในวันที่ 11 พ.ค.2560 แต่ปรากฏว่าไม่มา,วันที่ 15 พ.ค.2560 แพท เข้าพบพล.ต.ท.สมหมาย และพนักงานสอบสวน บช.ปส. เพื่อรับทราบข้อกล่าวหาสมคบกันฟอกเงิน โดยให้การปฏิเสธ หลังจากนั้น พนักงานสอบสวนคุมตัวไปฝากขังศาลอาญา ซึ่งศาลอนุญาตให้ประกันตัวชั่วคราว โดยตีราคาประกันไว้ที่ 500,000 บาท และไม่ได้กำหนดเงื่อนไข โดยนัดให้เข้ารายงานตัวต่อศาลในวันที่ 3 ก.ค.2560 โดยแพทยืนยันว่า ตนไม่ได้หลบหนีหมายเรียกครั้งที่ 1 ที่ส่งมาเมื่อวันที่ 8 พ.ค.2560 ตอนกลางคืน พยายามเตรียมหลักประกัน แต่วันท่ี 10 พ.ค.2560 ติดวันหยุดราชการ ไม่สามารถเดินทางมาพบตำรวจตามนัดวันที่ 11 พ.ค.2560 ได้ เนื่องจากเตรียมหลักทรัพย์ประกันไม่ทัน จึงมอบหมายให้ทนายความขอเลื่อน,วันที่ 16 พ.ค.2560 เบนซ์ เรซซิ่ง พร้อมทนายความ เข้าพบพนักงานสอบสวน บช.ปส. เพื่อรับทราบข้อกล่าวหาเพิ่มเติม ในข้อหาสนับสนุนหรือช่วยเหลือผู้กระทำความผิดก่อนหรือขณะกระทำความผิด รับเงินทรัพย์สิน หรือประโยชน์อื่นใด จากผู้กระทำความผิด เพื่อประโยชน์ หรือให้ความสะดวกแก่การกระทำความผิด หรือเพื่อมิให้ผู้กระทำความผิดถูกลงโทษ ตามมาตรา 6 แห่งพ.ร.บ.มาตรการปราบปรามผู้กระทำความผิดเกี่ยวกับยาเสพติด พ.ศ.2534  ,วันที่ 22 พ.ค.2560 พนักงานสอบสวน บก.ปส.1 บช.ปส. นำสำนวนการสอบสวน พร้อมความเห็นสั่งฟ้องนายณัฐพล หรือบอย นาคคำ เบนซ์ เรซซิ่ง นายสรรเสริญ หรือแน็ต รสานนท์ น.ส.อังสุพร หรืออุ้ม อินา และแพท ข้อหาฟอกเงินและสมคบโดยตกลงกันตั้งแต่ 2 คนขึ้นไปเพื่อกระทำความผิดฐานฟอกเงินฯ ไปส่งให้นายวงศ์สกุล กิตติพรหมวงศ์ อธิบดีอัยการสำนักงานคดีพิเศษ,วันที่ 23 พ.ค.2560 นายศิรินทร์ยา สิทธิชัย เลขาธิการสำนักงานป้องกันและปราบปรามยาเสพติด (ป.ป.ส.) กล่าวว่า  ป.ป.ส.สรุปผลการสอบสวนไม่ฟ้องแพท ในความผิดสนับสนุน ช่วยเหลือผู้กระทำความผิดยาเสพติด เพราะไม่ได้รับทรัพย์สินโดยตรงจากนายณัฐพล หรือบอย นาคคำ เพียงแต่เบนซ์ เรซซิ่ง สามีได้โอนเงินต่อมาให้หลายครั้ง รวมเป็นเงิน 1.9 ล้านบาท โดยเบนซ์ เรซซิ่ง ได้โอนให้หลังแต่งงาน จึงเป็นเรื่องที่สามีส่งเงินให้ภรรยาจึงเห็นว่าไม่สมควรถูกฟ้อง ,วันที่ 26 พ.ค.2560 นายพิทักษ์ อบสุวรรณ อธิบดีอัยการ สำนักงานคดียาเสพติด กล่าวว่า คณะทำงานอัยการมีความเห็นสั่งฟ้องเบนซ์ เรซซิ่ง นายสรรเสริญ หรือแน็ต รสานนท์ และน.ส.อังสุพร หรืออุ้ม อินา ในข้อหาสนับสนุนกระทำผิดเกี่ยวกับยาเสพติด ร่วมกันฟอกเงิน,วันที่ 29 พ.ค.2560 ที่ศาลอาญา เบนซ์ เรซซิ่ง เดินทางมาพร้อมมารดา และนายสิทธิโชค ตรีเนตร ทนายความ เพื่อรายงานตัวต่อศาลและสอบคำให้การคดีที่อัยการคดียาเสพติด 10 เป็นโจทก์ยื่นฟ้องเบนซ์ เรซซิ่ง นายสรรเสริญ หรือแน็ต รสานนท์ และน.ส.อังสุพร หรืออุ้ม อินา เป็นจำเลยที่ 1-3 ในความผิดฐานสนับสนุนช่วยเหลือผู้กระทำผิดเกี่ยวกับยาเสพติด สมคบกันตั้งแต่ 2 คนขึ้นไปเพื่อกระทำความผิดฐานฟอกเงินฯ และร่วมกันฟอกเงิน ตาม พ.ร.บ.ยาเสพติดให้โทษ พ.ศ.2522 พ.ร.บ.มาตรการในการปราบปรามผู้กระทำความผิดเกี่ยวกับยาเสพติด พ.ศ. 2534 มาตรา 3, 4 ,6, 10, 14 และพ.ร.บ.ป้องกันและปราบปรามการฟอกเงิน พ.ศ.2542 ซึ่งจำเลยทั้ง 3 ให้การปฏิเสธขอต่อสู้คดี,ต่อมาทนายความยื่นคำร้องพร้อมหลักทรัพย์เป็นสลากออมสินมูลค่า 3 ล้านบาท และหลักทรัพย์เดิมเป็นเงินสด 500,000 บาท รวมมูลค่า 3.5 ล้านบาท ขอปล่อยตัวชั่วคราวเบนซ์ เรซซิ่ง แต่ศาลพิจารณาแล้วไม่อนุญาต เบนซ์ เรซซิ่ง จึงถูกนำตัวไปควบคุมที่ทัณฑสถานบำบัดพิเศษกลาง,วันที่ 3 ส.ค.2560 นายประยุทธ เพชรคุณ รองโฆษกสำนักงานอัยการสูงสุด แถลงว่าอัยการฝ่ายคดีพิเศษ 3 มีคำสั่งไม่ฟ้องแพท ในคดีฟอกเงิน เนื่องจากไม่มีหลักฐานว่าร่วมกันฟอกเงิน หรือสมคบกันฟอกเงินกับผู้ต้องหารายอื่น,สรุปนับตั้งแต่นั้น เป็นต้นมา เบนซ์ เรซซิ่ง ไม่ได้รับการอนุญาตให้ประกันตัว ถูกควบคุมที่ทัณฑสถาน คดีอยู่ระหว่างกระบวนการในชั้นศาล.
จากกรณี แพท ณปภา ตันตระกูล ดาราสาว อุ้มลูกร้องไห้บีบหัวใจฉลองวันเกิดลูก หรือ ต้องพบกันพร้อมหน้าผ่านลูกกรง ตลอดจนตัดพ้ออยากอยู่พร้อมหน้าครอบครัวพ่อ แม่ ลูก
แพท ณปภา,เบนซ์ เรซซิ่ง,ไซซะนะ แก้วพิมพา,ฟอกเงิน,ยาเสพติด,ข่าวทั่วไป